open-index/open-wikipedia-markdown huggingface dataset:
תמר יסעור

**תמר יסעור** (נולדה ב-24 באוגוסט 1965) היא מנהלת ודירקטורית ישראלית. שימשה כסמנכ"לית בכירה וראש החטיבה לבנקאות דיגיטלית בבנק לאומי וכמנכ"לית לאומי קארד. מכהנת כיו"ר ישראכרט החל מדצמבר 2020.

## ביוגרפיה
תמר יסעור גדלה בהרצליה. למדה ב"תיכון הראשונים" בעיר. היא בעלת תואר ראשון בכלכלה ומנהל עסקים (סיימה ב-1988) ותואר שני במנהל עסקים, עם התמחות בשיווק (1990). שני תאריה הם מהאוניברסיטה העברית.

בין השנים 1991–1994 שימשה מנכ"לית "כל העיר". בשנים 1994–1999 הייתה שותפה במשרד לייעוץ אסטרטגי AMC.

ב-2001 מונתה לסמנכ"לית לקוחות ותכנון אסטרטגי במשרד הפרסום פוגל-אוגלבי ובשנים 2005–2007 כיהנה כמנכ"לית המשרד.

בין השנים 2007–2009 הייתה מנהלת מערך השיווק בבנק לאומי, ובשנתיים שלאחריהן שימשה ראש חטיבת השיווק בבנק. בתפקיד זה הובילה את מיתוג הבנק כ"לאומי דיגיטל".

בשנים 2011–2012 כיהנה כמנכ"לית לאומי קארד, ובין השנים 2013–2015 שימשה כראש חטיבת הבנקאות בבנק לאומי. בין השנים 2013–2018 כיהנה כיושבת ראש דירקטוריון לאומי קארד.

בינואר 2016 החלה יסעור לנהל את חטיבת הבנקאות הדיגיטלית בבנק לאומי, אותה הקימה. הייתה אחראית על הקמת ותפעול הבנק הדיגיטלי "פפר", שהושק רשמית ביולי 2017, וכן על תחום השיווק, הפיתוח העסקי, החדשנות והשימוש ב-Big Data. במרץ 2019 הודיעה על עזיבתה את הבנק. יסעור שימשה מאז כדירקטורית חיצונית בבית ההשקעות מיטב דש.

באוקטובר 2019 מונתה ליו"ר דירקטוריון "אינטו", קרן השקעות בנדל"ן הפועלת כרשת חברתית בישראל ובארצות הברית, במקומו של דב קוטלר. בדצמבר 2020 נבחרה לתפקיד יו"ר "ישראכרט".

## פרסים והוקרה
*נבחרה לאשת השיווק של איגוד השיווק הישראלי (2010)
### רשימות עיתונאיות שציינו אותה
*נבחרה על ידי גלובס כאחת מ-50 הנשים המשפיעות בישראל (2011, 2015, 2016, 2017)
*נבחרה על ידי פורבס כאחת מ-50 הנשים החזקות בישראל (2013, 2014)

## חיים אישיים
נשואה לד"ר יפתח יסעור, המכהן בתפקיד מנהל תחום אוקולופלסטיקה בשלושת בתי החולים של המרכז הרפואי רבין. אם לשלושה. מתגוררת ברעות.

## קישורים חיצוניים

* אודות תמר יסעור, באתר בנק לאומי
* 
* 
* 

## הערות שוליים

קטגוריה:מנכ"ליות ישראליות
קטגוריה:מנכ"לים ישראלים
קטגוריה:דירקטוריות ישראליות
קטגוריה:דירקטורים ישראלים
קטגוריה:עובדי בנק לאומי
קטגוריה:בוגרות תיכון הראשונים (הרצליה)
קטגוריה:בוגרי תיכון הראשונים (הרצליה)
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מודיעין-מכבים-רעות: אישים
קטגוריה:ישראליות זוכות פרסים
קטגוריה:ערכים שנערכו במסגרת מיזם ויקי נשים
קטגוריה:בנקאיות ישראליות
קטגוריה:ישראליות שנולדו ב-1965
קטגוריה:ישראלים שנולדו ב-1965
קטגוריה:בוגרי האוניברסיטה העברית בירושלים: מנהל עסקים
רודזיה (חבל ארץ)

**רודזיה** (באנגלית: **Rhodesia**) היא חבל ארץ ואזור היסטורי השוכן במרכז חציה הדרומי של יבשת אפריקה. האזור כונה כך לראשונה על ידי חברת דרום אפריקה הבריטית, אשר החל משלהי המאה ה-19 פעלה ליישב אזור זה כחלק ממדיניות הקולוניאליזם של האימפריה הבריטית באפריקה. כיום כוללת רודזיה את שטחיהן של המדינות המודרניות זמביה וזימבבואה. רודזיה נקראה על שמו של אחד מראשי האימפריאליזם הבריטי בדרום אפריקה, המדינאי ססיל רודס.

רודזיה נשלטה בהתאם לצ'ארטר מלכותי החל משנת 1890 על ידי חברת דרום אפריקה הבריטית. תחת שלטונה, החלו הבריטים ליישב את המקום ולייסד בו מערכות של מנהל ושליטה. בשנת 1923, לאחר שחוותה דרומה של רודזיה את הגעתם של אלפי מתיישבים לבנים, הוכרז אזור זה כמושבת רודזיה הדרומית. במקביל, כשנה לאחר מכן, הוכרזה השטח הצפוני כישות נפרדת בשם פרוטקטורט רודזיה הצפונית. את הגבול בין שטחי ישויות מדיניות אלו אשר היו תחת שליטתה של האימפריה הבריטית קבע נהר הזמבזי. בשנים הבאות, בעוד הועמקה משנה לשנה הקולוניזציה של רודזיה הדרומית, רודזיה הצפונית נשארה חסרת נוכחות בריטית בולטת. בשנת 1953, החליטו הבריטים לאחד את רודזיה הדרומית, רודזיה הצפונית וניאסלנד (מלאווי של ימינו) ולהקים תחתיהן את הפדרציה של רודזיה וניאסלנד. איחוד זה לא צלח, ועשור לאחר מכן, בשנת 1963, הפדרציה התפרקה והישויות השונות חזרו למצב ענייניהן הקודם.
[260px|ממוזער|ימין|[מפלי ויקטוריה, המהווים את שיאו של נהר הזמבזי, שוכנים על הגבול הנמתח בין חלקה הצפוני לזה הדרומי של רודזיה. המפלים, אשר נחשבים לגדולים ביותר ביבשת אפריקה, משכו לאורך המאה ה-19 וראשית המאה ה-20 קולוניאליסטים אירופאים רבים, אשר התיישבו בסביבתם ביישובים אותם הקימו דוגמת העיר ליווינגסטון.]]
לקראת אמצע שנות ה-60 של המאה ה-20, על רקע תהליכי הדה-קולוניזציה אשר חוותה אפריקה, שאפו הבריטים להעניק לרודזיה עצמאות. לפיכך, בשנת 1964 הם העניקו לרודזיה הצפונית עצמאות מדינית, ועל חורבותיו של הפרוטקטורט הוקמה הרפובליקה של זמביה. בעוד מתן העצמאות לרודזיה הצפונית היה פשוט יחסית, כאשר רצו הבריטים לעשות זאת בחלקה הדרומי הם נתקלו בקשיים שונים. בראש ובראשונה היה זה המיעוט הלבן ברודזיה הדרומית, אשר מנה באותה העת כרבע מיליון בני אדם שהם קרוב ל-8% מכלל האוכלוסייה. הלבנים ברודזיה הדרומית חששו שמתן עצמאות לארצם תהפוך אותם למיעוט הנשלט על ידי הרוב השחור במדינה. לכן, זמן לא רב לפני שבריטניה תכננה להעניק את השלטון ברודזיה הדרומית לרוב השחור, הכריזו הלבנים באופן חד-צדדי על עצמאות מדינתם החדשה, העונה לשם רודזיה. תחת מדינה זו, קיימו הלבנים המקומיים את שלטונם על הרוב השחור, באופן הדומה למשטר האפרטהייד בדרום אפריקה שכנתם הגדולה מדרום. הבריטים, כמו שאר מדינות העולם, סירבו להכיר באופן רשמי בחוקיות העצמאות של רודזיה, וראו בה מושבה מורדת. כעבור כחמש עשרה שנה מעת הקמתה, כתוצאה מתהליכים שונים לרבות סנקציות בינלאומיות וחוסר ההצלחתה להכריע מלחמה עקובה מדם כנגד האוכלוסייה השחורה, נפלה המדינה בשנת 1979. באותה השנה העביר המיעוט הלבן את השלטון לידי הרוב השחור, אשר תחת חסות בריטית הקים כעבור שנה את הרפובליקה של זימבבואה.

## ראו גם
* רודזיה
* רודזיה הצפונית
* רודזיה הדרומית
* הפדרציה של רודזיה וניאסלנד
* זימבבואה
* זמביה

## קישורים חיצוניים
* RHODESIANA - הארכיון הרודזי, ארכיון לתולדות של רודזיה
* חלון לרודזיה - היהלום של אפריקה, ארכיון להיסטוריה של רודזיה ולחיים ברודזיה

*
קטגוריה:אפריקה: אזורים
קטגוריה:זימבבואה: גאוגרפיה
קטגוריה:זמביה: גאוגרפיה
קטגוריה:טריטוריות היסטוריות
קטגוריה:זמביה: היסטוריה
שיטת גורדון

**שיטת גורדון** היא שיטת חינוך מוזיקלי לגיל הרך. אדווין גורדון היה מוזיקאי ג'אז אמריקאי שפנה לכיוון של קוגניציה מוזיקלית והתפתחות מוזיקלית בגיל הרך. בספרו החלוצי (1989) "תאורית החשיבה המוזיקלית" הוא היה בין הראשונים שטענו שהשנים הראשונות לחיים הן הגיל החשוב והקריטי ביותר להתפתחות המוזיקלית.

הוא פיתח שיטה המבוססת על מחקריו ועל הרקע שלו בג'אז. יחד עם תלמידיו לימד וכתב. כיהן כמרצה באוניברסיטת טמפל, פילדלפיה ואחר כך אוניברסיטת דרום קרולינה. נפטר ב 2016.

## עיקרי השיטה

ישנם שלושה שלבי התפתחות  בשנים הראשונות: שלב התירבות (גיל 0-2), שלב החיקוי (גיל 2-4) ושלב ההטמעה (גיל 4-6). (חפר, ע' 11). לכל גיל ישנן פעילויות מוזיקליות המתאימות לו ובעיקר, הציפייה של המורה מהפעוט היא שונה בהתאם לשלב ההתפתחותי בו הוא נמצא (בשלב התירבות אין למורה שום ציפייה).

חשיפת הפעוט למגוון של מודוסים ומשקלים. אם הוא ישמע רק סולם מז'ור וסולם מינור הוא לא יחשף למשל לחיג'אז ומיקסולידי, למשקלים א-סימטרים, אזי עולם המושגים המוזיקלי שלו יהיה מצומצם יותר. בשיעור מוזיקה בשיטת גורדון המורים ישירו וינגנו במודוס לידי, פריגי, דורי, סולם פנטטוני ועוד. הם ידקלמו מקצבים במשקלים 5/8, 7/8 ועוד.

שירה ללא מילים. קל יותר לתינוקות וילדים לקלוט את המרכיבים המוזיקליים, מלודיה וקצב, כשאין מלל. הדבר נכון גם לגבי מבוגרים (מנצחי מקהלות יודעים שיש לשיר את המנגינה בלי מילים הרבה פעמים לפני שמוסיפים את הטקסט) אך בייחוד לגבי הפעוט שנמצא בשלב הקדם – מילולי (חפר, ע' 9; גורדון, ע' 12-13).

“Whole-part-whole” בהשראת הג'אז פיתח גורדון את רעיון ה"שלם-חלק-שלם". שרים את השיר בשלמותו, כמו שמנגנים סטנדרט ג'אז פעם ראשונה מהתחלה עד הסוף. ואז מפרקים לתבניות קצרות: הכוונה למוטיבים של כמה צלילים שמאפיינים את המודוס או את המשקל. גורדון מבחין בין תבניות תירבות (המורכבות מצעדים) לתבניות הטמעה (המורכבות מקפיצות). התבניות מקבילות למילים בשפה ועוזרות לפעוט להפנים את השפה המוזיקלית. בסופו של שלב ההטמעה הוא יחבר תבניות משל עצמו.

גורדון שילב את שיטת המחול של רודולף לאבאן בשיטתו. לאבאן, כוריאוגרף הונגרי (1879-1958) פיתח מחול  לקהילה ודיבר על ארבעה יסודות: תנועה זורמת (עם או בלי מפעם); משקל (הרגשת כובד כמו משיכה מטה לאדמה או תחושת קלות כמו רצון להתרומם לשמיים); מרחב (תנועה במרחב האישי או הכללי, מרחב גבוה או נמוך, קרוב לגוף או רחוק מהגוף וכו) ; וזמן (תנועה מהירה או איטית). (חפר, ע' 9; גורדון ע' 18-19). מדריכים בשיטת גורדון יתאימו את העקרונות של לאבאן ליצירות המוזיקליות עליהם עובדים בשיעור. למשל חלק ראשון מהשיר ננוע במרחב האישי ובחלק השני של הישר נעבור לנוע במרחב הכללי. כך התנועה עוזרת לנו להמחיש את המבנה המוזיקלי.
חשיבה מוזיקלית (Audiation). הכוונה היא "לשיר בראש" או במילים אחרות לפתח שמיעה פנימית, את היכולת לשמוע את המנגינה מבלי לשיר אותה בקול. (גורדון, ע' 10, ע' 126).

## לקריאה נוספת

* "בה בה בשיר" מיכל חפר, ספר הדרכה, "קטנטון" הוצאה לאור, 2003
* Music play: the early childhood music curriculum guide for parents, teachers and caregivers. By: A.L.Reynold, W.H.Valerio, B.M. Bolton,C.C.Taggart and E.E. Gordon, 1998 GIA Publications, Chicago.

קטגוריה:חינוך באמצעות מוזיקה
הארדי (נהר)

**נהר הארדי** (בספרדית: **Río Hardy**) הוא נהר באורך 26 קילומטרים במקסיקו שבו זורמים עודפים ממי ההשקיה של עמק מקסיקלי לתוך נהר הקולורדו. משערים כי הנהר עובר בערוץ קדום של נהר הקולורדו.

בשנת 1825 סייר במקום חוקר הארצות האנגלי ויליאם הארדי (Robert William Hale Hardy), שחקר את הדלתה של הקולורדו, הוא ציין שנתיבו של הערוץ הראשי של הקולורדו הוא במקום בו זורם כיום הנהר הארדי. את מסעותיו סיכם בספר "מסעות בתוך מקסיקו" (Travels in the interior of Mexico). מאוחר יותר, בשנות ה-80 של המאה ה-19, ציינו רבי חובלים אחרים שהערוץ הראשי של הקולורדו נע מזרחה, והערוץ הישן כונה הקולורדו של הארדי, מכאן מקור שם הנהר.

בזמנים קדומים יותר זרם הקולורדו מדי פעם צפונה אל שקע סלטון, תוך יצירת ימה גדולה המכונה ימת קאווייה. בסופו של דבר התמלאה ימת קאווייה לגובה של כ-12 מטרים מעל פני הים, ובנקודה זו עלו מי הימה מעל לגדותיה סמוך להר הגעש הכבוי סרו פרייטו (Cerro Prieto) וזרמו דרומה למפרץ קליפורניה. באותה תקופה שימש ריו הארדי כערוץ שקלט את העודפים מהימה.

אדמות לאורך ריו הארדי הן בבעלות פרטית של כארבעה או חמישה אנשים, ולמעלה מ-95 אחוז מנכסי קו החוף מושכרים על ידי אזרחים אמריקנים בעיקר מקליפורניה ואריזונה. אחד מהנכסים הוותיקים ביותר בריו הארדי הוא קמפו מוסקדה המנוהל על ידי משפחת מוסקדה שהגיעה לריו הארדי בשנת 1959. המחנה צמח ממסעדה קטנה בלבד למחנה גדול ומלא פעילויות, המציע למעלה מ-20 מיילים של ניווטי נהר, מקומות קמפינג, סירות פדלים וקייקים הניתנים להשכרה, מגרשים בחוף הנהר, רמפות סירות, מרכז כנסים ובקתות להשכרה.

חברה אחרת בשם Rancho Baja Cucapah מציעה טיולי נהר של ריו הארדי, השכרת בקתות וסיורים קבוצתי בדלתת הנהר.

## בעלי חיים
הנהר הארדי משמש בית גידול למגוון בעלי חיים, כולל גמבוזיה מצויה ומולי מפרש.

הביצות שיוצר ההארדי הם אתר קינון למין הלבנית *Egretta thula*. הביצות ובית הגידול של העופות הם חלק משמורת ביוספרה מקסיקנית מוגנת הקרויה "שמורת ביוספרה של מפרץ קליפורניה העליון והדלתה של הנהר קולורדו" (Reserva de la Biosfera del Alto Golfo de California y Delta del Rio Colorado ).

## איכות המים
ההארדי מנקז מים עודפים מחקלאות ועקב כך נעשה מזוהם בקוטלי מזיקים ובדשנים מעמק מקסיקלי. איכות המים בהארדי מנוטרת במקסיקלי על ידי "מרכז המחקר למזון ופיתוח" (*Centro de Investigacion en Alimentacion y Desarrollo A.C.*) על מנת למדוד את ההשפעה של מי הקולחין ממתקן טיהור השפכים לאס ארניטאס (Las Arenitas).

ארגונים אקולוגיים כולל פרונאטורה נורוסטה במקסיקו ומכון סונורן של ארצות הברית עובדים גם הם בשיתוף פעולה בשנים האחרונות כדי לשמור על הסביבה של ריו הרדי.

איכות המים נמדדת מדי חודש באמצעות דוחות שפורסמו, והדוחות תואמים את מדידות האיכות הלאומיות.

## הערות שוליים

קטגוריה:יובלי הקולורדו
קטגוריה:מקסיקו: נהרות
דייוויד סיסליני

**דייוויד ניקולה סיסליני** (באנגלית: **David Nicola Cicilline**, נולד ב-15 ביולי 1961) הוא עורך דין ופוליטיקאי יהודי-אמריקאי, שייצג את מדינת רוד איילנד בבית הנבחרים של ארצות הברית בין השנים 2011 ועד 2023. הוא חבר במפלגה הדמוקרטית. היה ראש העיר פרובידנס בשנים 2003–2011, ובכך היה לראש העיר ההומוסקסואל הראשון הגלוי באחת מערי הבירה של מדינות ארצות הברית.

## קורות חיים
נולד בשנת 1961 ברוד איילנד לאם יהודייה ולאב קתולי ממוצא איטלקי שהיה עורך דין ידוע בעיר. כסטודנט וכפעיל המפלגה הדמוקרטית, היה חברו הטוב של ג'ון קנדי ג'וניור. בשנת 1983 סיים בהצטיינות תואר ראשון במדע המדינה באוניברסיטת בראון. לאחר מכן למד משפטים באוניברסיטת ג'ורג'טאון ועבד כעורך דין בסנגוריה הציבורית בוושינגטון די. סי.

בשנת 1992 ניסה לרוץ לסנאט של רוד איילנד, אך נכשל בשלב הבחירות המקדימות. הוא נבחר לבית הנבחרים של המדינה כשנתיים לאחר מכן. בנובמבר 2002 נבחר לתפקיד ראש עיריית פרובידנס, ברוב של 84%. הוא נבחר מחדש בשנת 2006 עם רוב של 83%, אך הפופולריות שלו ירדה במהלך השנים שלאחר מכן. במהלך כהונתו, שיעור הפשע ירד והיה הנמוך ביותר מזה 30 שנים, אך הכלכלה נחלשה. בזמן כהונתו הוציא את הזנות מחוץ לחוק. בבחירות לנשיאות ארצות הברית בשנת 2008 תמך בהילרי קלינטון.

בנובמבר 2010 נבחר לבית הנבחרים של ארצות הברית, והיה ההומוסקסואל הגלוי הרביעי בקונגרס. בזמן כהונתו, התנגד לתקיפה הצבאית הבינלאומית בלוב, התנגד לזכות לשאת נשק, ותמך בזכות להפלה.

ב-21 בפברואר 2023 הכריז סיסליני כי בכוונתו לפרוש מהקונגרס החל מ-1 ביוני 2023, בשל כניסתו לתפקיד נשיא ומנכ"ל "קרן רוד איילנד". הוא פרש ב-31 במאי 2023 מהקונגרס.

## קישורים חיצוניים

* 

* 

## הערות שוליים

קטגוריה:אמריקאים ילידי רוד איילנד
קטגוריה:פרובידנס: אישים
קטגוריה:פוליטיקאים יהודים אמריקאים
קטגוריה:להט"בים יהודים אמריקאים
קטגוריה:אמריקאים ממוצא איטלקי
קטגוריה:בוגרי אוניברסיטת בראון
קטגוריה:בוגרי בית הספר למשפטים באוניברסיטת ג'ורג'טאון
קטגוריה:פוליטיקאים להט"בים אמריקאים
קטגוריה:יהודים חברי בית הנבחרים של ארצות הברית
קטגוריה:ראשי עיריות ברוד איילנד
קטגוריה:יהודים ראשי עיריות בארצות הברית
קטגוריה:חברי בית הנבחרים של ארצות הברית מרוד איילנד
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:פוליטיקאים הומוסקסואלים
קטגוריה:אמריקאים שנולדו ב-1961
זיגן

**זיגן** (בגרמנית: **Siegen**) היא עיר בדרום מדינת נורדריין-וסטפאליה שבגרמניה. נכון לשנת 2014, גרים בעיר כ-100,000 תושבים.

לשלושה מהפוליטיקאים הגרמנים הידועים בכל הזמנים יש תושבות של כבוד מהעיר: אוטו פון ביסמרק, פאול פון הינדנבורג ואדולף היטלר.

לפני מלחמת העולם השנייה, פעלה בעיר קהילה יהודית קטנה שמנתה כ-100 חברים.

## היסטוריה
התיעוד הראשון של העיר הוא משנת 1079. במאה ה-16 הקיפו את העיר חומות גבוהות, אך חומות אלו הושמדו ככל הנראה בשרפה. במהלך המאה ה-18, תחת שלטון האימפריה הרומית הקדושה, העיר התפתחה מאוד. בתחילת המאה ה-19 סירבה העיר להצטרף לקונפדרציה של הריין, ובשנים שלאחר מכן עברה לשלטון פרוסיה.

במהלך מלחמת העולם השנייה הופצצה העיר רבות, בשל קווי הרכבת האסטרטגיים ששכנו בקרבת העיר. במהלך המלחמה איבדה העיר 30% מתושביה.

טבלת גדילת האוכלוסין: 

## קישורים חיצוניים

* 
* 

קטגוריה:נורדריין-וסטפאליה: ערים
קטגוריה:מקומות שעל שמם כוכב לכת מינורי
ג'יימס רוברט בייקר

**ג'יימס רוברט בייקר** (באנגלית: **James Robert Baker**; 18 באוקטובר 1946 - 5 בנובמבר 1997) היה סופר אמריקאי.

## ביוגרפיה
נולד בשנת 1946 בלונג ביץ', קליפורניה. בשנותיו כנער, החל להיות מודע לנטיותיו ההומוסקסואליות, אך חי בארון, מתוך חשש לתגובה שלילית מאביו. בשנים אלו החל להשתמש בסמים ולשתות אלכוהול.

למד קולנוע באוניברסיטת קליפורניה בלוס אנג'לס. בתחילת שנות ה-80 עבד כתסריטאי בהוליווד, אך לא הרגיש סיפוק מעבודתו. בשנים שלאחר מכן החל לכתוב ספרים (בתחילה תחת שם עט) שבעיקר עסקו בהומוסקסואליות, אך גם בנושאים חברתיים כמו תעשיית הבידור האמריקאית. ספריו מכרו כמות מכובדת של עותקים, אך לא היו רבי מכר והם קיבלו ביקורות מעורבות. יש שהאשימו אותו בגזענות נגד אפרו-אמריקאים ולטינים סדרך הצגת דמויות שכאלו, אך הוא דחה טענות אלו.

לקראת אחרית ימיו, התקשה בייקר למצוא הוצאת ספרים שתהיה מוכנה להוציא את ספריו, ומצבו הכלכלי היה רעוע. הוא התאבד במוסך שלו בשנת 1997.

## קישורים חיצוניים

קטגוריה:אנרכיסטים אמריקאים
קטגוריה:מתאבדים: סופרים
קטגוריה:מתאבדים אמריקאים
קטגוריה:סופרים אמריקאים
קטגוריה:להט"בים אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאים שנולדו ב-1946
קטגוריה:אמריקאים שנפטרו ב-1997
איביצה זובאץ

**איביצה זובאץ** (קרואטית: **Ivica Zubac**; נולד ב-18 במרץ 1997) הוא כדורסלן קרואטי המשחק בעמדת הסנטר, בקבוצת אינדיאנה פייסרס מליגת ה-NBA.

## קריירה
### אירופה
זובאץ נולד בעיר מוסטר שבבוסניה והרצגובינה. הוא החל לשחק בגיל 10 במועדון הכדורסל בעיר סיטלוק שבבוסניה. ב-2011 עבר לציבונה זאגרב ושיחק בקבוצת הנוער שלה. בעונת 2013/2014 שיחק בקבוצת Zrinjevac מהליגה הקרואטית השנייה. בעונת 2014/2015 שיחק בקבוצת וליקה גוריצה, העולה החדשה לליגת העל הקרואטית וכן בקבוצה הבוגרת של ציבונה זאגרב. בפברואר 2016 עבר למגה לקס מליגת העל הסרבית.

### לוס אנג'לס לייקרס
ביוני 2016 נבחר במקום ה-32 (סיבוב שני) בדראפט ה-NBA, על ידי לוס אנג'לס לייקרס.

### לוס אנג'לס קליפרס
בפברואר 2019, לאחר כשנתיים וחצי עם הלייקרס, הועבר יחד עם מייקל ביזלי בטרייד ללוס אנג'לס קליפרס, בתמורה למייק מוסקאלה. ביולי 2019 חתם על הארכת חוזה בקליפרס ל-4 עונות נוספות, עבור כ-28 מיליון דולר. בעונתו המלאה הראשונה עם הקליפרס, , שימש כסנטר הפותח של הקבוצה, אולם שיחק פחות דקות מאשר מחליפו מונטרז הארל, ורשם ממוצעים צנועים של 8.3 נקודות ו-7.5 ריבאונדים למשחק.

## נבחרת קרואטיה
זובאץ היה חבר בסגל נבחרת קרואטיה עד גיל 19 שזכתה במדליית כסף, באליפות העולם שנערכה ביוון ביוני 2015. הוא רשם ממוצע למשחק של 17.6 נקודות (שלישי בטורניר) ו-7.9 ריבאונדים (שביעי בטורניר). חודש לאחר מכן השתתף עם הנבחרת עד גיל 18 באליפות אירופה שנערכה ביוון וסיים עמה במקום ה-12. הוא השיג באליפות ממוצע של 15.8 נקודות (שמיני בטורניר), 12.9 ריבאונדים (ראשון בטורניר) ו-3 חסימות (ראשון בטורניר).

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

* פרופיל, באתר מגה לקס

## הערות שוליים

קטגוריה:כדורסלני מגה לקס
קטגוריה:כדורסלני ציבונה זאגרב
קטגוריה:כדורסלנים קרואטים
קטגוריה:כדורסלני לוס אנג'לס לייקרס
קטגוריה:כדורסלני לוס אנג'לס קליפרס
קטגוריה:בחירות דראפט של לוס אנג'לס לייקרס
קטגוריה:כדורסלני לוס אנג'לס די-פנדרס
קטגוריה:כדורסלני סאות' ביי לייקרס
קטגוריה:קרואטים שנולדו ב-1997
קייט אשפילד

**קייט אשפילד** (באנגלית: **Kate Ashfield**; נולדה ב-28 במאי 1972) היא שחקנית אנגלייה, המוכרת בעיקר מתפקידיה זוכי הפרסים: ג'ודי בסרט האנגלי-גרמני "משמרת לילה", סיידי מקגרגור בסרט הבריטי "This Little Life" ובתפקיד ליז בסרט "מת על המתים" משנת 2004.

## ביוגרפיה
אשפילד נולדה בברמינגהאם אנגליה. היא למדה בבית הספר לבנות "King Edward VI Camp Hill"  בברמינגהאם, והייתה מהבנות הראשונות שלמדו בבית הספר "King Edward VI Five Ways School". 

היא שיחקה במחזה "כטוב בעיניכם" והשתתפה בהצגות של להקות תיאטרון לנוער מקומיות. את הכשרתה המקצועית רכשה בבית הספר למשחק "רוז ברופורד קולג'" .

במהלך הקריירה שלה הופיעה אשפילד בתפקידים רבים בקולנוע, בטלוויזיה ובתיאטרון. ב-1994 הופיעה לראשונה בקולנוע בתפקיד אלה בסרטו של ג'ון ולס "Princess Caraboo". אחד מתפקידה הראשונים בתיאטרון היה בשנת 1994 בהפקה של תיאטרון רויאל קורט של המחזה "ארורים" מאת שרה קיין. ב-1996 הופיעה חשופת חזה במחזה "Shopping and Fucking" מאת מארק רייבנהיל .

אשפילד השתתפה בהצגות רבות הקשורות לתנועת "In-yer-face theatre" . ב-2002 הוזמנה לנאום על הנושא באוניברסיטת מערב אנגליה בכנס "In-Yer-Face?: British Drama in the 1990s".

ב-2009 השתתפה אשפילד בסרט קצר בשם "War School" להעלאת המודעות לשימוש בילדים כחיילים. הסרט זכה בתחרות הסרטים CTRL.ALT.SHIFT שבה כל ההכנסות הועברו לשימוש "הקואליציה להפסקת השימוש בילדים חיילים". היא שיחקה בסדרת הטלוויזיה "יומנה של אנה פרנק" ובמיני-סדרה "Collision".

באפריל 2011 גילמה את דמותה של אלמה ג'ורג', מזכירת מועדון הכדורגל מנצ'סטר יונייטד, בסדרת הדרמה של ה-BBC "יונייטד", שהתרכזה באירועי האסון האווירי במינכן בשנת 1958.

## פרסים
* פרסי הקולנוע הבריטי העצמאי - השחקנית הטובה ביותר (2001)
* Royal Television Society - פרס טלוויזיה - השחקנית הטובה ביותר (2004)

## פילמוגרפיה

## תפקידים בתיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי התיאטרון המלכותי הלאומי
קטגוריה:בריטיות שנולדו ב-1972
קטגוריה:בריטים שנולדו ב-1972
הלשכה הלאומית לחקירת תקריות ותאונות אוויריות (אוקראינה)

ממוזער|משרדי הלשכה, בבניין משרד התחבורה האוקראיני 
**הלשכה הלאומית לחקירת תקריות ותאונות אוויריות של אוקראינה** (באוקראינית: **НБРЦА, Національне бюро з розслідування авіаційних подій та інцидентів з цивільними повітряними суднами**) הוא גוף חקירות ממשלתי, הכפוף לממשלת אוקראינה, האחראי לחקירות אסונות תעופה בשטחי אוקראינה ומתמקדת בחקירת תאונות תחבורה אזרחיות, תאונות אוויריות.

הלשכה הוקמה ב-21 במרץ 2012 על פי צו ממשלתי פנימי מס' 228.

## ראו גם
* המועצה הלאומית לבטיחות בתעבורה (ארצות הברית)
* ועדת התעופה הבין-מדינתית (רוסיה)
* הלשכה לחקירת תאונות ותקריות תחבורה (לטביה)

## קישורים חיצוניים
* 

קטגוריה:ארגוני חקירות תעופה
קטגוריה:אוקראינה: ארגונים ממשלתיים
קטגוריה:אוקראינה: תחבורה
ליאור פרידמן

**ליאור פרידמן** (נולד ב-2 בנובמבר 1984) הוא כתב ומגיש חדשות ישראלי, מגיש החדשות הלילה בין נובמבר 2013 ליולי 2016 וכתב בערוץ 2 לשעבר.

## ביוגרפיה
פרידמן החל את דרכו בגלי צה"ל, שם שימש ככתב תחבורה ומשפט ועורך חדשות.

בשנת 2006 הצטרף לחברת החדשות של ערוץ 2 בתפקיד מגיש ועורך. בשנים 2010–2013 היה שליח חדשות 2 באירופה והוחלף על ידי אלעד שמחיוף.

החל מ-2013 הגיש, לצידה של דוריה למפל, את התוכנית "החדשות הלילה".

ב-23 במאי 2016 הודיע פרידמן על החלטתו לפרוש מחברת החדשות, ב-27 ביולי 2016 הגיש בפעם האחרונה את "החדשות הלילה" וסיים את עבודתו בחברת החדשות. בספטמבר אותה שנה הצטרף לחברת "פרטנר" כמנהל מחלקת הטלוויזיה ועורך ראשי. בפברואר 2019 עזב את עבודתו בפרטנר.

באוקטובר 2021 עבר לעבוד בחברת Amagi.

## קישורים חיצוניים

* 
* 
* 
* 

## הערות שוליים

קטגוריה:עיתונאים ישראלים
קטגוריה:מגישי חדשות ישראלים
קטגוריה:סגל חברת החדשות
קטגוריה:חיילי גלי צה"ל
קטגוריה:שליחי כלי תקשורת ישראליים לאירופה
קטגוריה:ישראלים שנולדו ב-1984
דוריה למפל

**דוריה למפל** (נולדה ב-9 ביוני 1983) היא מגישת טלוויזיה ועיתונאית ישראלית. מגישה את המהדורה המרכזית ומהדורת השבת של ערוץ 13. בעבר הגישה את ״חדשות הערב״ בכאן 11, ״לילה טוב ישראל״ והייתה למגישה מחליפה ב״המהדורה המרכזית״ ו״חדשות סוף השבוע״ בערוץ 12.

## ביוגרפיה
נולדה ליוסי וללאה. התגוררה עם אימה ברמת גן עד גיל שש, אז עברו לתל אביב. למפל גדלה לאם חד-הורית, מפרנסת יחידה מבית חרדי שיצאה בשאלה בגיל 19 ואף התגייסה לצה"ל.

את שירותה הצבאי עשתה למפל כמאבחנת פסיכוטכנית בבסיס תל השומר. עם תום השירות החלה ללמוד תואר ראשון בעבודה סוציאלית באוניברסיטת תל אביב. לאחר שנה עברה ללמוד במסלול לימודי המזרח התיכון ואסלאם, אבל לא סיימה את לימודיה.

## קריירה
למפל החלה את הקריירה העיתונאית במרץ 2006 לקראת הבחירות לכנסת, כעורכת בדסק החדשות של אתר וואלה. לאחר כשנתיים קודמה לתפקיד עורכת "וואלה סלבס", וב-2009 מונתה לתפקיד סגנית ראש מחלקת החדשות של האתר.

בשלהי 2010 הצטרפה למערכת "חדשות מקומיות" של HOT3 בהפקת קודה תקשורת, ושימשה מגישה ועורכת של מהדורת המרכז עם הדס סיני לסירוגין.

בשנת 2011 הצטרפה לחדשות 2 כמגישת מבזקים.

החל משנת 2013 הגישה לצידו של ליאור פרידמן את "החדשות הלילה". בנובמבר 2016 הוחלף שם התוכנית ל"תוכנית הלילה". בהמשך, עם עזיבתו של פרידמן, החלה להגיש את התוכנית לבדה. בעקבות פיצול ערוץ 2 ב-1 בנובמבר 2017, המשיכה התוכנית להיות משודרת רק ב"רשת 13", ושם התוכנית שונה שוב, ל"לילה טוב ישראל". שידורה הסתיים בתחילת 2019.

ביוני 2018 קודמה למפל למהדורת החדשות המרכזית של חברת החדשות, והגישה לסירוגין את חדשות סוף השבוע ו"המהדורה המרכזית", כמחליפה של דנה ויס וקרן מרציאנו.

עם הקמת תאגיד השידור הישראלי בתחילת 2017, התמודדה למפל על תפקיד המגישה הראשית בערוץ, אך לבסוף נבחרה גאולה אבן-סער. בשנת 2019, עם פרישתה של אבן-סער, נבחרה למפל כמחליפתה והחל מ-17 בפברואר 2019 הגישה את "חדשות הערב", מהדורת החדשות המרכזית של כאן 11 בימים א–ד (בימי חמישי הגישה את המהדורה מיכל רבינוביץ').

בשנת 2019 נבחרה במקום ה-28 ברשימת 50 הנשים המשפיעות של מגזין "פורבס ישראל".

ביוני 2021 הודיעה למפל על פרישתה מהגשת המהדורה המרכזית ב"כאן", והיא סיימה את תפקידה בסוף חודש אוגוסט. זמן קצר לאחר מכן, החל "כאן 11" את שידורה של תוכנית המציאות "עולם קטן", המבוססת על הפורמט הבריטי "פלאנט צ'יילד". התוכנית, בת שלושה פרקים בגרסתה הישראלית, הציגה נושאים בגידול ילדים במאה ה-21 ובמהלכה, הילדים אותגרו להתמודד לבדם במשימות מורכבות יחסית בהנחייתה של למפל, ולוותה בפרשנות של פרופ' ענת שושני.

החל משנת 2022 הגישה תוכנית בימי חמישי ברצועת הבוקר של גלי צה"ל לצד אודי סגל. באוגוסט אותה שנה עברו להגיש את תוכניתם ברדיו ynet, שהפכה משבועית ליומית. באפריל 2023 הסתיימה תוכניתם המשותפת עקב קיצוץ מסיבי בתחנה.

החל מפברואר 2025 היא מגישה את המהדורה המרכזית של ערוץ 13 יחד עם אודי סגל, וכן את חדשות השבת.

## חיים אישיים
למפל היא בת זוגו של איש התקשורת אבי משולם. הם הורים לבת ומתגוררים בשכונת כרם התימנים בתל אביב.

## קישורים חיצוניים

* דוריה למפל, באתר מאקו
* "חדשות הערב" עם דוריה למפל, באתר כאן
* 
* 
* 
* 
* 
* 
*  

## הערות שוליים

קטגוריה:סגל חברת החדשות
קטגוריה:סגל וואלה!
קטגוריה:סגל תאגיד השידור הישראלי - שידורי הטלוויזיה
קטגוריה:מגישות חדשות ישראליות
קטגוריה:מגישי חדשות ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:תל אביב-יפו: אישים
קטגוריה:ישראליות שנולדו ב-1983
קטגוריה:ישראלים שנולדו ב-1983
סיומים אלמנטריים

**סיומים אלמנטרים** הם סיומים שבהם אחד מהצדדים נותר עם מלך בלבד. במצב כזה אין לצד זה אפשרות לנצח והוא מנסה להתגונן מפני מט של הצד השני. אפשר לנצח בקלות עם מלכה או עם צריח. עם כלי חלש אחד (פרש או רץ) אי אפשר לנצח (המשחק מסתיים בתיקו). עם שני רצים אפשר להנחית מט (כל עוד הם על צבעי משבצות מנוגדים), עם רץ ופרש זה אפשרי אך קשה יותר ועם שני פרשים זה לא תמיד אפשרי (בתיאוריה יש כמה עמדות אפשריות של מט עם שני פרשים, אך אי אפשר לכפות אף אחת מהן). הנחתת מט מול מלך בודד נחשבת לידע בסיסי ביותר בשחמט, ושחקנים לומדים לעשות זאת בשלב מוקדם מאוד, אך כאמור יש להתאמן וגם שחקנים חזקים שוכחים לעיתים כיצד מנחיתים מט עם שני רצים או עם פרש ורץ.

## סיום מלך ומלכה נגד מלך

על מנת לתת מט על הלבן להוביל את המלך השחור אל קצה הלוח. רק בשורה או בעמודה הקיצונית ניתן לתת מט למלך הבודד בעזרת מלכה (או צריח). שתי תבניות המט האפשריות מופיעות מטה וניתן להתבונן איך ניתן המט מעמדת המוצא ועד למתן המט.

### זהירות מפט - מלך ומלכה

## סיום מלך וצריח מול מלך

### זהירות מפט - מלך וצריח

## סיום מלך ושני רצים מול מלך
גם שחקנים ברמות גבוהות לא תמיד שולטים בטכניקה. להלן דוגמה של תחרות רבי-אמנים בה המשחק הסתיים בתיקו:

להלן תיאור הזכייה החל ממסע 93, שאז נותרו על הלוח שני רצים בלבד.

והנה דוגמה נוספת מהאליפות הפתוחה של ארצות הברית בשנת 2000

להלן תיאור הזכייה החל ממסע 77, שאז נותרו על הלוח שני רצים בלבד.

### זהירות מפט - מלך ושני רצים

## סיום מלך רץ ופרש מול מלך
זה הסיום הקשה ביותר מבחינה טכנית בין הסיומים האלמנטריים. יש להוביל את המלך לפינה באותו הצבע של הרץ, כאשר עמדת המט שיש לשאוף אליה היא אחת מארבע האפשרויות כמודגם מטה:

בהדגמה מטה מפורטת אחת הדרכים להנחית מט, במתכונת המודגמת בדיאגרמה הראשונה.

בהדגמה מטה מפורטת דרך להעביר את המלך מהמשבצת הלא מתאימה לרץ, למשבצת המתאימה.

### דוגמאות לפט בסיום מלך רץ ופרש מול מלך

### דוגמאות לשחקנים חזקים שלא הצליחו להנחית מט בסיום מלך רץ ופרש מול מלך

## סיום מלך ושלושה פרשים מול מלך
גם במקרה זה השיטה היא לדחוק את המלך לפינה, אף על פי שניתן להנחית מט גם במקומות אחרים בקצה הלוח. מהעמדה הסופית ברור מדוע לא ניתן להנחית מט בעזרת שני פרשים בלבד.

## לקריאה נוספת

*Basic Chess Endgames, Ruben Fine & revised by Pal Benko, 2003
*A Pocket Guide to Endgames, David Hooper, 1970
*Practical Chess Endings, Paul Keres, 1973
*Chess Endings for the Practical Player, Ludek Pachman, 1977
*Batsford Chess Endings, by Speelman, Tisdall, and Wade
*Pandolfini's Endgame Course, Bruce Pandolfini, 1988
*Winning Chess Endings, by Yasser Seirwan
*Winning Chess Endgames, by Tony Kosten, 1987
*The Mammoth Book of Chess, by Graham Burgess, 2009
*Chess Endings: Essential Knowledge, by Yuri Averbach, 1993
*Fundamental Chess Endings by Karsten Müller and Frank Lamprecht, 2003


קטגוריה:תאוריית שחמט
קטגוריה:מטים בשחמט
Unua Libro

200px|ממוזער|הגרסה הראשונה של הספר, ברוסית, 1887
ממוזער|200px|הגרסה באנגלית, 1888
**"השפה האוניברסלית של ד"ר אספרנטו"**, לרוב ידוע כ-**"Unua Libro"** (הספר הראשון), או בשמו בעברית **"שפה משותפת לכולם"**, הוא הספר הראשון שפורסם על שפת האספרנטו, שהייתה ידועה אז בתור "השפה האוניברסלית" (Lingvo Internacia). הספר פורסם לראשונה ברוסית ב-26 ביולי 1887 בוורשה על ידי אליעזר לודוויג זמנהוף, רופא עיניים יהודי. זמנהוף לא חתם בשמו על הספר, ואלא בתור "הדוקטור שמקווה" (או באספרנטו "Doktoro Esperanto"), ומכיוון שלשפה לא היה אז שם, השפה הופצה תחת השם "אספרנטו", וכך קראו לה לומדי השפה.

הספר כולל מדריך לכללי דקדוק של השפה המסוכמים על ידי 16 חוקים, תרגום של תפילת האדון, כמה קטעים מתורגמים מהתנ"ך, מכתב, כמה שירים ומילון המכיל 900 מילים בסיסיות.

הספר תורגם לשפות רבות, בהן אנגלית, פולנית, עברית (בשנת 1888), צרפתית, גרמנית וכו'. זמנהוף כתב בספר כי "שפה אוניברסלית, כמו שפה עממית, שייכת לכולם", ובכך שם את כל הזכויות של הספר והשפה ברשות הציבור.

## ראו גם
* Dua Libro, הספר השני שחיבר זמנהוף על האספרנטו

קטגוריה:אספרנטו
קטגוריה:ספרי 1887
טליתא קומי (בית ג'אלה)

**בית הספר הגרמני האוונגלי-לותרני טליתא קומי** (בערבית: **طاليثا قومي**; בגרמנית: **Talitha Kumi Deutsche Evangelisch-Lutherische Schule**) הוא בית ספר אוונגלי-לותרני סמוך לבית ג'אלה, הרשות הפלסטינית (כק'"מ דרום-מערבה לעיר).

## תוכנית הלימודים
תלמידי המוסד יכולים ללמוד באחד משני מסלולים: מסלול המכשיר לגשת לבגרות פלסטינית (מבחן התאוג'יה) ומסלול לימודים המכשיר להגשה לבגרות הגרמנית הבין-לאומית (Deutsche Internationale Abiturprüfung - DIAP). המוסד נקרא על שם סיפור טליתא קומי מהברית החדשה, שכן הוא ראה עצמו כממשיך את דרכו של ישו כנותן חיים חדשים לנערות. מתחם בית הספר כולל גן ילדים, בית ספר יסודי, בית ספר תיכון ובית ספר על-תיכוני ללימודי תיירות ומלונאות, אולם ומגרשי ספורט ומבני מעבדות.

## תולדות המוסד

המוסד הוא ממשיך דרכו של בית היתומות "בית טליתא קומי" שפעל בירושלים משנות ה-60 של המאה ה-19 ועד מלחמת העולם השנייה.

עד 1948 פעל בירושלים בית יתומות מייסודו של מסדר הדיאקוניסות, על קרקע שהשתייכה לכנסייה אוונגלית-הלותרנית הגרמנית בארץ הקודש. בשנת 1939, עם פרוץ מלחמת העולם השנייה החרימו שלטונות המנדט הבריטי את המבנה הירושלמי, כנכסי מדינת אויב ושיכנו בו משרדי ממשלה. כך עבר המוסד לבית ג'אלה. כחלק מהסכם השילומים הועברו נכסים בבעלות גרמנית לרשות מדינת ישראל, כך שבית טליתא קומי המקורי בירושלים לא היה יכול לשמש עוד לייעודו המקורי.

בשנות ה-50 של המאה ה-20 שימשו מוסדות טליתא קומי בבית ג'אלה לקליטת בנות פליטים פלסטינים, תוך הפיכתו מבית יתומות לבית ספר. אבן הפינה למבנה הקבע הונחה ב-1959 וב-26 באפריל 1961 נחנך המבנה, כק"מ דרומית-מערבית לבית ג'אלה. ב-1980 התקבלו לראשונה למוסד גם תלמידים בנים והחינוך הפך למשותף לבנים ולבנות.

בשנת 2014 נפתח במתחם בית הארחה.

המוסד מהווה מרכז אזורי, עבור האוכלוסייה הנוצרית בעיקר, לפעילות ספורט, תרבות ואיכות הסביבה (במקום הוקמה תחנת הצפרות הראשונה ברשות הפלסטינית).

## קישורים חיצוניים

* 
* לוח זמנים היסטורי

## הערות שוליים

קטגוריה:הרשות הפלסטינית: מבנים
קטגוריה:הרשות הפלסטינית: חינוך
קטגוריה:בית ג'אלא
Angeleyes

**Angeleyes** (או Angel Eyes) הוא שיר פופ שנכתב על ידי להקת הפופ השוודית ABBA בשנת 1979. השיר Angeleyes יצא לאור כאיי-סייד כפול עם Voulez-Vous בתוך אלבום שנקרא גם הוא Voulez-Vous. המילים והלחן נוצרו על ידי חברי להקת אבבא בני אנדרסון וביורן אולבאוס. השיר נהיה פופולרי במיוחד בממלכה המאוחדת והגיע למקום השלישי בטופ 40 בכל בריטניה.

## קישורים חיצוניים

## הערות שוליים

קטגוריה:שירי אבבא
קטגוריה:סינגלים בהוצאת אפיק רקורדס
ברטלבורו

**ברטלבורו** (באנגלית: **Brattleboro**) היא עיירה בוורמונט, ארצות הברית. העיר ממוקמת בדרום מזרח ורמונט, ליד הגבול עם ניו המפשייר. העיר מאכלסת (נכון לשנת 2014 כ-11,000 תושבים, והיא העיר הרביעית בגודלה בוורמונט. בעיירה מכללות רבות.

## היסטוריה
במהלך המאה ה-17 וה-18, עברו יותר ויותר אירופאים לגור באזור. בסוף דצמבר 1723 הוחלט לבנות מבצר באזור שבו עתידה לקום העיירה. בניית המבצר הושלמה לפני קיץ 1724. בשנת 1753 הוחלט להקים יישוב באזור. פעולת ההתיישבות התעכבה עד שנת 1763, כאשר הצרפתים ויתרו על טענותיהם הטריטוריאליות על ורמונט. במהלך המאה ה-19 התפתחה התעשייה, קמו מספר מפעלים, והעיירה הפכה למרכז מסחרי.

בשנת 1892 התיישב בעיירה הסופר הנודע רודיארד קיפלינג, ושם חיבר את ספרו הנודע ביותר "ספר הג'ונגל".

## דמוגרפיה
בשנת 2010 גרו בעיר כ-12,046 בני אדם. 92.1% מהאוכלוסייה הם לבנים, 1.9% מהאוכלוסייה הם אפרו-אמריקאים והשאר הם אינדיאנים, אסייתים, לטינים וכו'. אחוז העוני עומד על כ-13.1%.

## קישורים חיצוניים

* 
* 

קטגוריה:ורמונט: ערים
קטגוריה:יישובים שהוקמו ב-1753
הרמן וייל

**הרמן קלאוס הוגו וייל** (בגרמנית: **Hermann Klaus Hugo Weyl**; 9 בנובמבר 1885 – 8 בדצמבר 1955) היה מתמטיקאי, פיזיקאי ופילוסוף גרמני. אף על פי שבמהלך רוב שנותיו עבד בציריך שבשווייץ ולאחר מכן באוניברסיטת פרינסטון שבניו ג'רזי, ארצות הברית, הוא מזוהה יותר מכל עם אוניברסיטת גטינגן שבסקסוניה התחתונה, גרמניה. הוא נחשב לאחד המתמטיקאים המשפיעים והמפורסמים ביותר במאה ה-20. השפיע במיוחד על המכון למחקר מתקדם בשנותיו הראשונות של המכון.

פרסם מאמרים רבים הנוגעים להיסטוריה של המתמטיקה, לוגיקה, חומר, זמן, חלל, פילוסופיה וסימטריה. הוא עסק בניתוח אי-שוויון וייל שנקרא על שמו.

## ביוגרפיה
נולד באלמסהורן, עיירה קטנה ליד המבורג שבגרמניה. בשנים 1904–1908 למד מתמטיקה ופיזיקה בגטינגן ובמינכן. את הדוקטורט למד באוניברסיטת גטינגן, תחת הנחייתו של דויד הילברט. התחתן בשנת 1913 ונולדו לו שני בנים.

מגטינגן עבר למכון הטכנולוגי של ציריך בשווייץ, שם היה העמית של אלברט איינשטיין. בשנת 1921 פגש את הפיזיקאי ארווין שרדינגר והם התחברו מאוד. עם עליית הנאצים לשלטון בשנת 1933 עזב את גרמניה לניו ג'רזי שבארצות הברית, לאחר שקיבל הצעה מאוניברסיטת פרינסטון לעזוב את גרמניה (אשתו של וייל הייתה יהודייה) ולעבוד שם. הוא עבד שם עד פרישתו בשנת 1951

נפטר מאוטם שריר הלב בציריך. גופתו נשרפה.

## קישורים חיצוניים

* 
* 
* 
* 

## לקריאה נוספת

* Hermann Weyl, (1952) **Space Time Matter**, Dover, New York


קטגוריה:מתמטיקאים גרמנים
קטגוריה:עמיתים זרים בחברה המלכותית
קטגוריה:סגל המכון הטכנולוגי של ציריך
קטגוריה:פילוסופים גרמנים
קטגוריה:חוקרי תורת המספרים
קטגוריה:פליטי רדיפות הנאצים
קטגוריה:בוגרי אוניברסיטת גטינגן
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1885
קטגוריה:גרמנים שנפטרו ב-1955
אור ארנסט

**אור ארנסט** (נולדה בתל אביב ב-8 בנובמבר 1967) היא סופרת, עורכת ומוציאה לאור.

## ביוגרפיה
אור אהרון-ארנסט נולדה ביפו וגדלה בשכונת ג'סי כהן בחולון. בת לאב יליד עיראק, הפסל אלי אהרון, ואם ילידת הארץ. למדה במגמת ספרות בבי״ס תיכון ע״ש מיטרני בחולון, נשארה כיתה, ורק לאחר שירותה הצבאי השלימה בגרות. בשנת 1996 סיימה תואר ראשון בפילוסופיה באוניברסיטת תל אביב.

עבדה בעיתונים "חדשות״ ובמוסף ״הארץ״ כעורכת אירועי תרבות, ערכה את מגזין רשות הטבע והגנים ״בשביל הארץ״, עבדה כמתאמת הפקה בחברת הכבלים תבל (כיום ״הוט״), בשידורי ערוץ 2 הניסיוניים, ניהלה את מחלקת התוכן בחברת הדיגיטל פילטרנט. 
ב-2010 פרסמה את ספרה הראשון למבוגרים, **אי שקט**. הספר זכה לתמיכת קרן יהושע רבינוביץ לאמנויות תל אביב. ב-2015 פורסם הרומן, **נמס**. ב-2025 פורסמו צמד ספריה **אניטה** ו**זהב**. קטעי פרוזה שלה פורסמו בכתבי העת הספרותיים ״עמדה״ (גיליונות 31–32, 35) ו״גרנטה״ (גיליון 4 - הזדמנויות).
ב-2016 הצטרפה כחברה באגודת הסופרים העברים.
אור ארנסט אם לשני בנים, מתגוררת בתל אביב.

## פרסומים
* **החבורה - סכנה במבוך המחילות** באיוריו של אמיתי סנדי, הוצאת סימניה, 2003
* **אי שקט**, נובלות. הוצאת כרמל ירושלים, 2010
* **נמס**, רומן. הוצאת עמדה חדשה/כרמל, 2015
* **מרבד קרפדות, יומן חלומות** באיוריו של אורי טור, 2016
* **אניטה**, רומן. הוצאת עמדה, 2025
* **זהב**, נובלה. הוצאת עמדה, 2025

## קישורים חיצוניים

* 
* 
* שועי רז, "עיד וזהב", באתר פרא אדם אציל, 28 ביולי 2025 
* רן יגיל, "אניטה" ו"זהב" - שני ספרים חדשים של אור ארנסט, באתר בננות, 26 באפריל 2025
* אורציון ברתנא, עולם כדרכו הוא עולם ללא דרך, הרהורים על "זהב", באתר סלונט, 28 ביוני 2025
* 
* 
* הערה על הרומן "נָמֵס" של אור ארנסט, אריק גלסנר

קטגוריה:סופרים ישראלים
קטגוריה:מו"ליות ישראליות
קטגוריה:מו"לים ישראלים
קטגוריה:בוגרי תיכון מיטרני (חולון)
קטגוריה:חולון: אישים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1967
קטגוריה:ישראלים שנולדו ב-1967
דיקשטיין

**דיקשטיין** הוא שם משפחה אשכנזי ממקור גרמני. בגרמנית זהו מינוח מיושן לליטוש יהלומים.

קטגוריה:שמות משפחה אשכנזיים
הקונגרס של פרו

**הקונגרס של פרו** (בספרדית: Congreso de la República del Perú) הוא הפרלמנט והרשות המחוקקת של פרו, המונה 130 נציגים הנבחרים מדי חמש שנים. הוא בנוי מבית אחד. הדרישות להיבחר לפרלמנט הן גיל מינימלי של 25 ואזרחות פרואנית. בפרלמנט פועלות כ-24 ועדות. הבחירות האחרונות התקיימו באפריל 2011. בניין הפרלמנט יושב בעיר הבירה של פרו, לימה.

הקונגרס הראשון התכנס בשנת 1822. בשנת 1829 הוא נחלק לשני בתים. הפרלמנט במתכונתו הנוכחית החל לפעול בשנת 1995.

## קישורים חיצוניים

* 

קטגוריה:פרו: פוליטיקה
פרו
החוק הראשון

**החוק הראשון** (באנגלית: **First Law**) הוא סיפור מדע בדיוני קצר מאת אייזק אסימוב משנת 1956. הסיפור תורגם לעברית ב-1975 בקובץ "בארץ הרובוטים", שם הסיפור מתייחס לחוק הראשון מבין שלושת חוקי הרובוטיקה.

## עלילה
הסיפור מסופר בידי מייק דונובן, עובד של יו אס רובוטים ואנשים מכניים, המתאר אירוע שהתרחש על טיטאן. הוא מספר על תקלה ברובוט בשם אמה שברח מהבסיס. מאוחר יותר, כשדונובן נלכד בחוץ בזמן סערה, הרובוט בחר להגן על צאצאו - רובוט קטן שהוא בנה - במקום על דונובן ובכך הפר את החוק הראשון הקובע כי "לא יפגע רובוט באדם או יניח במחדל שאדם ייפגע".

אסימוב ציין בהקדמה לסיפור כי הסיפור נכתב כבדיחה, ואין לקחת ברצינות את הרעיון כי רובוטים פוזיטרוניים יכולים להפר את החוק הראשון.

קטגוריה:יצירות משנת 1956
קטגוריה:סיפורי הרובוטים של אסימוב
הפיגוע בבית הכנסת באנטוורפן (1981)

ב-20 באוקטובר 1981, התפוצצה משאית תופת מחוץ לבית כנסת פורטוגזי, הממוקם באזור בורסת היהלומים המרכזי, באנטוורפן שבבלגיה. שלושה בני אדם נהרגו ו-106 נפצעו.

מעוצמת הפיצוץ נשברו והתנפצו דלתות וחלונות בית הכנסת, חלונות ראווה של חנויות וחלונות של בניינים באזור הפיצוץ.

הפצצה הוסתרה בתוך משאית נטולת גלגל, שהוחנתה במקום מבעוד לילה בחניה לא חוקית, כאילו הייתה תקועה וממתינה לחילוץ.

הפיגוע אירע זמן קצר לפני שמחת תורה, וכשנה לאחר הפיגוע בבית הכנסת בפריז ב-1980, שאירע גם הוא ערב החג.

ארגון הטרור הפלסטיני, ספטמבר השחור, נטל אחריות על הפיגוע.

## ראו גם
* הפיגוע באנטוורפן (1980)

## קישורים חיצוניים

* 
* 
אנטוורפן
קטגוריה:אנטוורפן: היסטוריה
קטגוריה:יהדות בלגיה
אנטוורפן 1981
קטגוריה:פיגועי טרור בבלגיה
אנטו
סט. ג'ונסטון

**מועדון הכדורגל סט. ג'ונסטון** (באנגלית: **.St. Johnstone F.C**) היא קבוצת כדורגל מהעיר פרת' שבסקוטלנד אשר משחקת בצ'מפיונשיפ הסקוטי.
## היסטוריה
על אף שתיעודים רשמיים מעידים שהמועדון נוסד בשנת 1884, שוחק המשחק הראשון בפברואר 1885. האצטדיון הביתי של המועדון נחנך בשנת 1889 הוא המקדיארמיד פארק והוא מכיל 10,696 מקומות ישיבה. מסורתית, יריבות המועדון הן שתי קבוצות העיר דנדי, דנדי ודאנדי יונייטד, והמפגשים בין הקבוצות נקראים "הדרבי של טיסייד", המחוז ממנו מגיעות הקבוצות.

למועדון הצלחה מצומצמת מבחינת תאריו ולא זכה מעולם במקום הראשון בליגה ומיקום השיא שלו הוא המקום השלישי. בגביע הסקוטי זכה המועדון פעמיים, בעונות 2013/2014 ו-2020/2021, כשבאחרונה זכה גם בגביע הליגה הסקוטית. במסגרות האירופאיות של אופ"א יש למועדון שש הופעות, אך הוא מעולם לא העפיל לשלב הבתים בהן.

המועדון העפיל בחזרה לליגת העל הסקוטית בעונת 2008/2009, לאחר שבע שנות היעדרות, ומאז התבסס בה.

## הישגי המועדון
* הניצחון הכי גדול: 0–13 נגד טולוץ'
* התבוסה הכי גדולה: 1–11 נגד מונטרוס
* רצף המשחקים הארוך ביותר ללא הפסד: 21 בעונת 2008/09
* שיאן ההופעות: סטיבן אנדרסון, 362 הופעות
* שיאן השערים: ג'ון ברוגן, 140 שערים

## תארים
* הגביע הסקוטי: (2): 2013/2014, 2020/2021
* גביע הליגה הסקוטית: (1): 2020/2021
* גביע האתגר הסקוטי: (1): 2007/2008
* אליפות הליגה השנייה (7): 1923/1924, 1959/1960, 1962/1963, 1982/1983, 1989/1990, 1996/1997, 2008/2009

## קישורים חיצוניים

* 

קטגוריה:קבוצות כדורגל סקוטיות
קטגוריה:קבוצות כדורגל שהוקמו ב-1884
שטפן קלוס

**שטפן קלוס** (בגרמנית: **Stefan Klos**, נולד ב-16 באוגוסט 1971 בדורטמונד שבגרמניה המערבית) הוא כדורגלן עבר גרמני ששיחק בבורוסיה דורטמונד ובגלאזגו ריינג'רס בעמדת השוער. קלוס זכה ב-13 תארים קבוצתיים במהלך הקריירה, לרבות זכייה בליגת האלופות עם בורוסיה דורטמונד בשנת 1997.

## קריירת מועדונים
### בורוסיה דורטמונד
קלוס החל לשחק בקבוצה הבוגרת של בורוסיה דורטמונד בעונת 1990/91, אז היה שוער המשנה לוולפגנג דה ביר, ואת הופעת הבכורה בבונדסליגה ערך במאי 1991, בתיקו 2-2 מול וטנשייד 09. בעונת 1991/92 קלוס הפך לשוער הראשון של הקבוצה, בה שיחק שמונה וחצי עונות מלאות. בתקופה זו בורוסיה דורטמונד הייתה קבוצת צמרת בכדורגל הגרמני, וסיימה את העונה במקום השני בבונדסליגה לאחר האלופה שטוטגרט. בעונת 1992/93 הגיע קלוס עם הקבוצה לגמר גביע אופ"א, שם הפסידה הקבוצה במפגש כפול בתוצאות 0–3 ו-1–3 ליובנטוס. בעונות 1994/95 ו-1995/96 זכה קלוס בשתי אליפויות רצופות עם בורוסיה דורטמונד, ובעונת 1996/97 נטל חלק בזכייה הראשונה של בורוסיה דורטמונד בליגת האלופות, לאחר שהציג יכולת גבוהה לאורך כל העונה ועמד בשער בהצלחה בגמר ליגת האלופות 1997, בו ניצחה בורוסיה דורטמונד את יובנטוס בתוצאה 1–3. באותה שנה, זכה עם דורטמונד בגביע הביניבשתי לאחר ניצחון 0–2 בגמר על קרוזיירו הברזילאית. בפגרת החורף של עונת 1998/99 עזב קלוס את בורוסיה דורטמונד לאחר שצבר במדיה 254 הופעות ליגה ומעל 350 הופעות בכל המפעלים, וחתם בגלאזגו ריינג'רס.

### גלאזגו ריינג'רס
בדצמבר 1998 חתם קלוס בגלאזגו ריינג'רס, והפך לאחד השחקנים המרוויחים ביותר באירופה. עקב הגעתו של קלוס הפך ליונל שרבונייה לשוער המשנה של הקבוצה. בתום העונה זכה קלוס באליפות ליגת העל הסקוטית עם גלאזגו ריינג'רס. הופעה זכורה של קלוס מעונת 2000/01 הייתה במשחק חוץ מול הארט אוף מידלות'יאן. במשחק זה קלוס שמר על רשת נקייה על אף הרחקותיהם של קלאודיו ריינה וארתור ניומן מגלזגו ריינג'רס, ואף הדף פנדל, וסייע לקבוצתו לנצח 0–1. עם זאת, סלטיק זכתה באליפות בעונה זו. בעונת 2002/03 היה קלוס חלק מטרבל מקומי של גלאזגו ריינג'רס, שזכתה באליפות, בגביע הסקוטי ובגביע הליגה הסקוטית. בשנת 2004 מונה קלוס לקפטן הקבוצה. בינואר 2005 סבל מפגיעה ברצועה, והחמיץ את יתר העונה, כאשר מחליפו, ההולנדי רונאלד ווטרויס, נשאר השוער הפותח גם לאחר חזרתו של קלוס לכשירות. בעונת 2006/07 קלוס כבר היה שוער משנה, וערך את הופעתו הראשונה באותה עונה רק בחודש פברואר, בניצחון 0–4 על הפועל תל אביב בגביע אופ"א, בו נכנס בדקה ה-75 כמחליף לאחר שהורחק השוער הראשון, אלן מקגרגור. בתום עונה זו, פרש קלוס ממשחק פעיל ועבר להתגורר בשווייץ, לאחר שצבר 298 הופעות בכל המסגרות, וזכה בארבע אליפויות ושלושה גביעים במדי גלאזגו ריינג'רס. בשנת 2009 נכנס קלוס להיכל התהילה של גלאזגו ריינג'רס.

## קריירה בינלאומית
לקלוס 17 הופעות במדי נבחרת גרמניה בכדורגל עד גיל 21 ושתי הופעות במדי נבחרת גרמניה האולימפית, אך הוא מעולם לא שיחק בנבחרת גרמניה הבכירה.

## תארים
עם בורוסיה דורטמונד:
* אליפות הבונדסליגה (2): 1994/95, 1995/96
* ליגת האלופות: 1997
* הגביע הביניבשתי: 1997

עם גלאזגו ריינג'רס:
* אליפות ליגת העל הסקוטית (4): 1998/99, 1999/00, 2002/03, 2004/05
* הגביע הסקוטי (3): 1998/99, 2001/02, 2002/03
* גביע הליגה הסקוטית (2): 2001/02, 2002/03

## קישורים חיצוניים

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני בורוסיה דורטמונד
קטגוריה:כדורגלני גלאזגו ריינג'רס
קטגוריה:גרמנים שנולדו ב-1971
סבלי סורין

**סבלי אברמוביץ' סורין** (רוסית: **Савелий Абрамович Сорин**; ) היה צייר יהודי רוסי.

## קורות חייו
סבלי סורין נולד בעיר פולאצק שבמחוז ויטבסק (כיום בלארוס), במשפחה יהודית. אביו היה חייט. בגיל 16 עזב את הבית וחי בעיר טולה, באריול ואחרי זה באודסה.

בין השנים 1896–1899 למד סורין אצל ק. קוסטנדי בבית הספר לאמנות באודסה. סבלי סיים את בית הספר עם מדליית הצטיינות, שאפשרה לו להתקבל לאקדמיה המלכותית לאמנות ללא מבחני כניסה. מ-1899 למד סורין בבית ספר גבוה לאמנות, פיסול ואדריכלות אצל האומנים טבורוז'ניקוב, ו-ו. סבינסקי. לאחר מכן למד אצל הצייר הידוע י. רפין. ב-1907 סורין צייר ציור הנקרא "רגע ההשראה" ("ודוחנוביניה מינוטה"), הוא סיים את האקדמיה בתואר אמן, וב-1908 זכה בפרס - נסיעה לחו"ל. חי ברוסיה, אוקראינה ובגרוזיה, אחר כך בצרפת ולבסוף בארצות הברית. נפטר ב-22 בנובמבר 1953 בניו-יורק.

## עבודתו
ב-1911, העבודות של סורין הוצגו בתערוכה עולמית בטורינו שבאיטליה. בשנים 1913, 1915, ו-1917 הוא השתתף ב"תערוכת עולם האומנות" בסנט פטרסבורג. בסוף 1917 בתערוכת "עולם חדש של האומנים" באותה העיר.

אחרי מהפיכת אוקטובר ברוסיה, סורין חי בעיר יאלטה וב-1918 הוא ארגן תערוכת אומנות בקרים. ב-1919, סורין עבר לטיפליז (היום טביליסי, בירת גאורגיה) שם הוא נפגש עם אומנים-ס. סודיקין,ו. קמנסקי ו-נ. יפראינאב. הוא השתתף בתערוכה "עיגול קטן". ב-8.9.1920. הוא יצא יחד עם סודיקין מהעיר באטום, כיום בתומי למרסיי, וב-20 במאי הם הגיעו לפריז. סורין נישאר בפריז, ותוך זמן קצר לקח חלק בחוגי אומנות אירופאיים.
בין 1922–1923 סורין הוציא לאור את עבודותיו ב"סלון סתיו" . מ-1926–1930 בסלון "טיואילרי" . הוא המשיך להשתתף בתערוכות של האומנות הרוסית ובין היתר,ב-1921 בגלריה "דנדי", ב-1927 בתערוכה האחרונה של עולם האומנות בגלריה "ברן היים". בין השנים 1920–1930 ,סורין השתתף בתערוכות פרטיות בגלריות של פריז ולונדון. לעיתים קרובות, הוא ביקר בארצות הברית, ובמשך תקופה ארוכה חי בניו יורק. תערוכות של ציוריו הוצגו ב"מוזיאון ברוקלין" ב-1923, בגלריה "וילדינשטיין" בניו יורק 1927–1934, בוושינגטון בשנת 1924, בפיצבורג 1924–1925, בשיקגו בשנת 1927. ב-1932, סורין לקח חלק בתערוכת אומנות רוסית מודרנית בפילדלפיה.

בתקופת מלחמת העולם השנייה התגורר סורין בארצות הברית. הוא תרם כספים לקרן סיוע לברית המועצות. ב-22 בנובמבר 1953 סורין נפטר בניו יורק. ב-1902 בעיר "ארזמס" הוא צייר את "מקסים גורקי" מהר מאוד הוא הפך לצייר פורטרטים ידוע. מ-1900–1910 סורין צייר פורטרטים של פ. שלפין, א. אחמטבה, ס. לורייה,ט, קרסבינה, דוכס ס. ולקונסקי, דוכסית א. ארלובה, ורוזנית י. שטיינגול. יצירות של האומן, הוצגו במגזין אומנות "שמש רוסית", ב"אחוזת הבירה". גם בצרפת הוא צייר פורטרטים של אנשים ידועים, כמו ליליאן היש, אלינור דוזה, ג'ורג' בלנצ"ין, סרג' פולאקוב ואנה פאבלוב. יצירות של סורין נמצאות באוספים של מוזיאונים ידועים בעולם, כולל מוזיאון "לוקסמבורג" בפריז, מוזיאון "ברוקלין" בניו יורק, ובגלריית "טריטיאקוב" במוסקבה. עבודותיו נמצאות גם באוקאינה, דאנייצק ואודסה. לפני שהוא נפטר, הוא הוריש לברית המועצות 30 פורטרטים של אומנים רוסיים, אשר בוצעו על ידיו בין השנים 1910–1920

## קישורים חיצוניים

* 

## הערות שוליים

קטגוריה:יהודים בלארוסים
קטגוריה:ציירים יהודים רוסים
קטגוריה:ציירים יהודים אוקראינים
קטגוריה:ציירים יהודים גאורגים
קטגוריה:ציירים יהודים צרפתים
קטגוריה:ציירים יהודים אמריקאים
קטגוריה:רוסים שנולדו ב-1878
קטגוריה:רוסים שנפטרו ב-1953
רמת אקווריוס

[שמאל|ממוזער|300px|[הר בולדר (יוטה)|הר בולדר בגובה 3,453 מטרים על רמת אקווריוס]]
**רמת אקווריוס** (באנגלית: **Aquarius Plateau**) היא אזור פיזיוגרפי באזור המשנה "הרמות הגבוהות" (High Plateaus Section) של רמת קולורדו. הרמה שוכנת במחוזות גארפילד (Garfield) ווין (Wayne) בדרום-מרכז יוטה.

## גאוגרפיה
הרמה, התרוממות טקטונית, השוכנת על רמת קולורדו הגדולה ממנה בהרבה היא הרמה המיוערת הגבוהה ביותר באמריקה הצפונית. הרמה משתרעת לאורך 150 קילומטרים בקצה הצפוני של גרם המדרגות הגדול. שטחה מעל ל-2,330 קילומטרים מרובעים שרובם מיוערים, הרוב הוא חלק מהיער הלאומי דיקסי (Dixie National Forest). ברמה יש חורשות צפופות של צפצפה, אשוחית ואשוח, כרי דשא ואחו תת-אלפיני. בגובה הבינוני העץ הנפוץ הוא אורן הזפת, ובגבהים הנמוכים יותר ערער ומיני אורן אחרים.

מעל ל-200 קילומטרים מרובעים נמצאים בגובה העולה על 11,000 רגל (3,350 מטרים). הרמה כוללת את הר בולדר שפסגתו המכונה Bluebell Knoll שוכנת בגובה 3,453 מטרים. על ההר צומח מין הפרח *Potentilla angelliae* האנדמי לאזור זה.

כמו כן יש ברמה מספר אגמים צלולים. אל האגמים, ואל הר בולדר אפשר להגיע באמצעות כביש נופי מספר 12 (Scenic Byway 12).

### פארקים
ברמת אקווריוס ובקרבתה שוכנים הפארק הלאומי ברייס קניון והיער הלאומי דיקסי.

## דיאגרמת חתכים


קובץ:Grand Staircase-big.jpg


גרם המדרגות הגדול כשרמת אקווריוס בקצהו הצפוני (הצד השמאלי באיור).



## קישורים חיצוניים

## הערות שוליים

קטגוריה:יוטה: גאוגרפיה
קטגוריה:רמת קולורדו
רמת מרקאגנט

[שמאל|ממוזער|300px|תוואי הנוף הצעירים ביותר גאולוגית ברמת מרקאגנט הם גושים קרחים מצמחייה של קילוחי [לבה המכונים בפי המקומיים "מדבר הסלע השחור".]]
**רמת מרקאגנט** (באנגלית: **Markagunt Plateau**) היא רמה בשטח של 2,100 קילומטרים מרובעים באזור המשנה "הרמות הגבוהות" (High Plateaus Section) של רמת קולורדו. הרמה שוכנת במחוזות גארפילד (Garfield), איירון (Iron), קיין (Kane) ווושינגטון (Washington) בדרום-מרכז יוטה, בין כביש בין-מדינתי 15 לכביש 89.

מרקאגנט הוא שם שנגזר משפת פאיוט שפירושו "רמה של עצים".

## גאוגרפיה
הרמה כוללת את המונומנט הלאומי סידר ברייקס (Cedar Breaks National Monument), והיא חלק מנפת הר סידר (Cedar Mountain District) של היער הלאומי דיקסי (Dixie National Forest). הנקודה הגבוהה ביותר ברמה היא פסגת ברייאן הד (Brian Head Peak) בגובה 3,446 מטרים מעל פני הים.

## שדה געשי
השדה הגעשי של רמת מרקאגנט הוא אזור של חרוטי אפר וקילוחי לבה. קילוחי הלבה האחרונים מתוארכים סביב שנת 1050 וקדמו להם סדרות של קילוחי לבה טרכיטית, אנדזיטית וריוליטית.

השדה שוכן מזרחית למונומנט הלאומי סידר ברייקס. אגם נאוואחו נוצר כאשר קילוח לבה סכר את ערוץ נחל דק (Duck Creek) על הרמה. מערת ממות (Mammoth Cave) היא מערת צינור לבה השוכנת ברמה.

תוואי הנוף הצעירים ביותר גאולוגית ברמת מרקאגנט הם גושים קרחים מצמחייה של קילוחי לבה המכונים בפי המקומיים "מדבר הסלע השחור". הם משתרעים סמוך לגבעה המכונה "מילר נול" (Miller Knoll) בדרום-מזרח. קילוחי לבה אלו משתרעים גם לצפון-מזרח סמוך לאגם פנגויטץ' (Panguitch Lake).

## דיאגרמת חתכים


קובץ:Grand Staircase-big.jpg


גרם המדרגות הגדול כשרמת מרקאגנט בקצהו הצפוני (הצד השמאלי באיור).



## קישורים חיצוניים

## הערות שוליים

קטגוריה:יוטה: גאוגרפיה
קטגוריה:רמת קולורדו
M72

**M72** (מ-**Messier 72**, נקרא גם **NGC 6981**) הוא צביר כדורי בקבוצת הכוכבים דלי הנמצא במרחק של כ-55,400 שנות אור ממערכת השמש. זהו הצביר העמום ביותר בקטלוג מסיה ואחד הצבירים הרחוקים ביותר שבו.

## היסטוריה
הצביר התגלה על ידי האסטרונום הצרפתי פייר מאשן, עוזרו של שארל מסיה, בלילה בין ה-29 וה-30 באוגוסט 1780 ומסיה עצמו צפה בו ב-4 באוקטובר באותה שנה וצרף אותו לקטלוג מסיה, שם תואר כערפילית עמומה ללא כוכבים מעל הצוואר של הגדי, דומה ל-M71. בשנת 1783 צפה האסטרונום ויליאם הרשל ב-M72 וזיהה שזהו צביר כוכבים וציין שהצליח להבחין ב-150 מהם. בתצפית מאוחרת יותר בשנת 1810 הוא ציין שצורתו של הצביר עגולה ושמרכזו צפוף בהרבה משוליו. ג'ון הרשל צפה בצביר בשנת 1825 וציין שכוכבי הצביר חלשים מאוד וקשים להפרדה מאור הרקע של הצביר.

בהירות נראיתו של הצביר היא מדרגה 9.3 וגודלו הזוויתי כ-6.6 דקות קשת, כך שהוא עמום וקטן וקשה להבחין בו בלי טלסקופ. על מנת לצפות בכוכבי הצביר, שהבהירים שבהם הם מדרגת בהירות 14, יש צורך בטלסקופ מקצועי. קשה לאתר את M72 בשל עמימותו, הוא נמצא כ-3.5 מעלות מדרום לכוכב μ (מו) בדלי, כ-3.3 מעלות מדרום-דרום-מזרח לכוכב ε (אפסילון) בדלי וכ-4 מעלות ממערב-דרום-מערב לכוכב ν (נו) בדלי. כ-1.3 מעלות ממזרח ל-M72 נמצא האסטריזם M73 וערפילית שבתאי (NGC 7009) נמצאת מעט פחות מ-3 מעלות מצפון-מזרח לו.

## מאפייני הצביר
אף על פי ש-M72 הוא אחד הצבירים העמומים והקטנים בקטלוג מסיה, הוא למעשה גדול ובהיר ורק בשל המרחק הגדול אליו, כ-55,400 שנות אור, הוא אינו מרשים. מסתו מוערכת בכ-168,000 מסות שמש, קוטרו כ-106 שנות אור והוא מאיר בעוצמה של פי 54,000 מהשמש. זוהו בו עד היום כ-50 כוכבים משתנים, רובם מסוג משתני RR בנבל שמאפשרים להעריך את מרחקו. צפיפותו אינה גבוהה במיוחד, חצי ממסתו מרוכזת ברדיוס של יותר מ-14 שנות אור. הספקטרום של אורו מתאים לקרינת כוכב מסוג ספקטרלי F7. ממדידת ההסחה לאדום של אורו נראה שהוא נע במהירות גבוהה יחסית של כ-345 קילומטר בשנייה בכיוון מערכת השמש.

## קישורים חיצוניים

* M72 בקטלוג מסיה באתר SEDS.
* 

## הערות שוליים

72
72
קטגוריה:קבוצת הכוכבים דלי